stanford-oval/wikipedia huggingface dataset:
גאומטרי דאש
משחקיות

ניתן לשחק ב"גאומטרי דאש" עם מסך מגע, מקלדת, עכבר או שלט משחק. השחקן מזיז את האייקון שלו על ידי לחיצה או החזקה בכדי להגיע לסוף השלב. אם השחקן מתרסק לתוך מכשול כמו קוץ, קיר או להב, השלב מתחיל מחדש. יש גם "מצב תרגול" שבו השחקן יכול להציב מחסומים כדי לסקור או לתרגל את השלב, אבל הוא לא מסוגל לאסוף מטבעות או להשיג התקדמות במצב הרגיל. התזמון והקצב של המוזיקה במשחק הם חלק חשוב במשחק, לרוב ביחס זה לזה.
במהלך המשחק האייקון של השחקן נמצא באחד משמונת מצבי משחק השונים, כל אחד מהם מתנהג בצורה שונה עם כל לחיצה או החזקה. התנועה מסתבכת עוד יותר בגלל שערים (פורטלים) שמאפשרים לשחקן לשנות בין שמונה מצבי המשחק, להפוך את כוח המשיכה, לשנות את גודל האייקון שלו, לשקף את המסך, לשנות את המהירות שלו או לשגר את השחקן בין שני מקומות. בנוסך על כך, ניתן להשתמש ב-"פדים" ו-"אורבים" בכדי לגרום לאייקון לעשות קפיצות גדולות או לשנות את כוח המשיכה של האייקון.
יש 22 שלבים רשמיים בגרסה המלאה של "גאומטרי דאש" ו-19 מהם ניתנים למשחק כבר בהתחלה, אך שלושת השלבים האחרים דורשים מספר מסוים של מטבעות שמוסתרים בכל השלבים הרשמיים. כל שלב רשמי או שלב מומלץ מביא לשחקן פרסים כאשר מסיימים את השלב. יש שישה דרגות קושי במשחק: קל, רגיל, קשה, קשה יותר, מטורף ושד (דימון), ולכל משתמש יש מונה שמראה כמה שלבי דימון הוא השלים. שחקנים יכולים לזכות בהישגים שמביאים לשחקן פרסים כמו צבעים או עיצובים חדשים לאייקונים שלהם. שחקנים יכולים גם לקנות את הדברים האלה בשלוש חנויות שמשתמשות בכדורי מאנה (כסף המשחק) שיש לשחקן.[דרוש מקור]
הגרסה המלאה של המשחק כוללת את היכולת לשחק בשלבים שנוצרו על ידי משתמשים אחרים ולהעלות שלבים משלך. היוצר של השלב חייב להשלים את השלב שלו במצב רגיל עם כל המטבעות שהוא שם בשלב לפני שהוא יכול לפרסם את השלב: תהליך שידוע כוריפיקציה (אימות). שינויים שיבוצעו לאחר הוריפיקציה יגרמו לשלב לאבד את הוריפיקציה שלו, מה שמצריך את היוצר להשלים את השלב שוב. לשלבים מומלצים יש קושי ספציפי שנקבע על ידי רובטופ, אבל בשאר השלבים המומלצים הקושי נקבע על פי השחקנים שמשחקים בשלב. היוצר של שלב, השחקנים של הרמה ומנחי המשחק יכולים להשפיע על ההחלטה של רובטופ להפוך שלב למומלץ. יש 12 דירוגי קושי לשלבים שנוצרו של ידי משתמשים, חמישה מהדירוגים הם החמש הדירוגים הראשונים מהשלבים הרשמיים. הקושי האוטומטי שמור לשלבים "אוטומטיים" שבהם לא צריך ללחוץ או להחזיק בכלל בשביל להשלים את השלב. בנוסף יש גם חמש וריאציות של קושי הדימון: דימון קל (איזי דימון), דימון בינוני (מדיום דימון), דימון קשה (הארד דימון), דימון מטורף (אינסיין דימון) ודימון קיצוני (אקסטרים דימון). בשלבים מומלצים, כל קושי מביא מספר מסוים של כוכבים כשמשלימים אותו.
מצבי משחק

בגאומטרי דאש ישנם 8 מצבי משחק אפשריים - הקובייה, הכדור (Ball), ספינת האוויר (Ship), הגל (Wave), הרובוט, ספינת החלל (UFO), העכביש, והמסוק המתנדנד (Swing Copter).
במצב המשחק קובייה, כאשר השחקן לוחץ הקובייה קופצת, וכך היא נמנעת מקוצים ומקירות, וכאשר השחקן מחזיק הקובייה קופצת שוב ושוב ברצף עד שהשחקן משחרר. במצב המשחק כדור- כאשר השחקן לוחץ כוח המשיכה של הכדור משתנה- למעלה או למטה, תלוי באיזו גרביטיציה הכדור נמצא, אך רק כאשר הכדור נמצא על פלטפורמה. במצב המשחק ספינת האוויר- כאשר השחקן מחזיק, ספינת האוויר מרחפת למעלה, וכאשר השחקן משחרר, היא נוחתת כלפי מטה באיטיות. במצב המשחק גל- כאשר השחקן מחזיק הגל עולה באלכסון כלפי מעלה, וכאשר השחקן משחרר, היא יורדת באלכסון כלפי מטה. במצב המשחק רובוט, כאשר השחקן מחזיק, הרובוט מתעופף מעט למעלה, ונוחת לאחר מעט זמן במידה והשחקן המשיך להחזיק. במידה והשחקן הפסיק להחזיק מוקדם יותר, הרובוט יינחת מוקדם יותר. במצב המשחק ספינת החלל, כאשר השחקן לוחץ, ספינת החלל מנתרת למעלה בדומה לקוביה, אך בשונה מהקוביה, ניתן לקפוץ גם כאשר הספינה עדיין באוויר. במצב המשחק עכביש, כאשר השחקן לוחץ העכביש משתגר במיידיות לפלטפורמה שמעליו, עם גרביטציה הפוכה. במצב המשחק מסוק מתנדנד- כאשר השחקן לוחץ המסוק מחליף גרביטציה, אך בשונה מהכדור, המסוק יכול לשנות את הגרביטציה שלו גם בעודו באוויר, מה שייגרום למסוק להתהפך בתנועה מעגלית.
מוזיקה

המוזיקה השונות בהן נעשה שימוש בשלבים הרשמיות נעשו על ידי האמנים פוראבר באונד (ForeverBound), DJ-וי-איי (DJVI), סטפ (Step), וואטרפליים (Waterflame), DJ-נייט (DJ-Nate), F-777 ואמ-די-קיי (MDK). בנוסף, עוד מוזיקה במשחק (כגון המוזיקת רקע לתפריט והכספות הסודיות במשחק) נוצרו על ידי קווין מקלאוד וגם מוזיקה שרובטופ יצר בעצמו. כשהשחקנים יוצרים שלבים משלהם יש אפשרות להשתמש בכל אחר מה-21 שירים מהשלבים הרשמיים של המשחק. כשהמשחק עודכן לגרסה 1.9, נוסף גם את האפשרות להשתמש גם בשירים שהועלו ל-Newgrounds, אתר שבו אומנים רבים מעלים את שיריהם. בנוסף, החל מגרסה 2.2, קיימת ספריית מוזיקה מובנית בתוך המשחק שנותנת לשחקנים גישה לשירים משלל אמנים נבחרים.
פיתוח

המשחק התחיל כפרויקט שיכול היה ללכת לכל כיוון, לפי רובטופ. הוא אמר ש-"זה פשוט התחיל כמשחק עם קובייה שיכולה לקרוס ולקפוץ" וש-"באמת לא הייתה תוכנית מפורטת". הוא פיתח אותו בעבר עבור המחשב, אבל מאוחר יותר הוא שינה את התוכנית שלו ועשה ניסיונות להפוך אותו למשחק לטלפון נייד. רובטופ קיבל השראה מ-""המשחק הבלתי אפשרי"" ולקח לרובטופ ארבעה חודשים בכדי ליצור את המשחק והוציא אותו אותו ל-App Store ול-Google Play. בגרסת הבטא, המשחק נקרא "גאומטרי ג'אמפ" "(Geometry Jump") אבל מאוחר יותר זה שונה ל"גאומטרי דאש". המשחק פותח על מנוע המשחק קוקוס-d2 (d2socoC).
כש"גאומטרי דאש" יצא היו שבע שלבים בחינם בגרסה החינמית של המשחק בשם "גאומטרי דאש לייט", ובנוסף לכך עוד תשע שלבים אחרים שנוספו ל"גאומטרי דאש לייט" לאורך עדכונים שיצאו למשחק. "גאומטרי דאש" צבר פופולריות ברחבי העולם, במיוחד בקנדה, שם השיג את התואר של אפליקציית האייפון בתשלום הפופולרית ביותר ביוני 2014. אפילו ש"גאומטרי דאש לייט" זה הגרסה החינמית הכי פופולרית, יש בסך הכל ארבע משחקי "גאומטרי דאש" חינמיים.
ב-14 באוגוסט 2021 רובטופ פרסם סרטון של תצוגה מקדימה של גרסה 2.2 שהוא העדכון הגדול הראשון מאז 2017, בערוץ היוטיוב שלו. תאריך פרסום של גרסה 2.2 עוד לא פורסם. ב-4 בספטמבר 2022 רובטופ פרסם את התצוגה המקדימה השנייה יותר משנה לאחר ששחרר את הראשונה. רובטופ פרסם תצוגה מקדימה שלישית ב-15 במאי 2023, בו הוא הציג עוד אלמנטים לשלבים במצב "פלטפורמר" וספריית אפקטים קוליים בשביל השלבים שהשחקנים ייצרו. ב-13 באוגוסט 2023 רובטופ פרסם סרטון של 27 דקות לכבוד יום ההולדת ה-10 של המשחק. בסוף הסרטון, תאריך ההוצאה של גרסה 2.2 גולה כאוקטובר 2023, מה שהופך את זה לעדכון הראשון שיצא ביותר משש שנים. למרות זאת, ב-22 באוקטובר 2023 רובטופ הכריז בטוייטר שתאריך ההוצאה של 2.2 ידחה לנובמבר בגלל בעיות עם באגים והשרתים של המשחק. לאחר מכן, ב-26 בנובמבר 2023 רובטופ כתב ש-"ייתכן שהשחרור לא יהיה ניתן לביצוע בנובמבר" מכיוון שהוא רצה שהשחרור יקרה בו זמנית לכל הפלטפורמות.
קבלת המשחק

המשחק קיבל ביקורות חיוביות לרוב ממבקרי משחקים. "Softpedia" החמיא את הסגנון והאתגר שיש למשחק, ואמר "למרות שזה יכול להיות קצת מתסכל לפעמים, אתה תמיד יכול להשלים את השלבים באמצעות מצב התרגול ואז לעבור לשלבים רבים ושונים שנוצרו על ידי שחקנים אחרים". "148 Apps" העניקו למשחק ביקורת חיובית, ואמרו ""גאומטרי דאש" מספק את כל האתגרים הצפוי ממשחק "בלתי אפשרי" ובמקביל הופך אותו לנגיש יותר לשחקנים חדשים". "גאומטרי דאש" גם מסויג על ידי המבקר כריס מוריס באתר "Common Sense Media" כמשחק מחשב ידידותי לילדים שהורים יכולים לתת לילדים שלהם לשחק בו, הוא ציין שהמשחק הוא "דרך טובה להתמודד עם תסכול', וש-"משפחות יכולות גם לדבר על קצב ועל כיף בריקוד עם מוזיקה"'. ב-App Store, "גאומטרי דאש" דורג במקום השני ב-""10 משחקי אייפד בתשלום הכי טובים"" של האפליקציה ובמקום השביעי ב-""10 משחקי האייפון בתשלום הכי טובים"" בשנת 2018.
קבלת המשחק > משחקים אחרים

"Gamezebo" שיבח את "גאומטרי דאש וורלד על" הקסם והסגנון משחק הנחמד. למרות זאת, המבקר ציין שזה לא "המשחק אם המראים הכי מעניינים". גרסון נובואה מ-"AndroidGuys" שיבח את הספין-אוף הזה של "גאומטרי דאש", ואמר ש-""גאומטרי דאש וורלד" זה תוספת ראויה לאוסף משחקים שלך. בזכות אלמנטים גרפיים וקוליים שמחוברים ביחד, המשחק מספק חוויה מדהימה ומשולבת שלא נראים הרבה במשחקי נייד".
משחקים נוספים בזיכיון

גאומטרי דאש לייט - "גאומטרי דאש לייט" זוהי גרסה חינמית של "גאומטרי דאש" עם פרסומות והגבלות למשחק. יש ל"גאומטרי דאש לייט" 16 שלבים אבל אין את האפשרות ולשחק שלבים של שחקנים אחרים או ליצור שלבים משלך. יש ל"גאומטרי דאש לייט" גם מבחר הרבה יותר מצומצם של אפשרויות לשינויי האייקון ואין הרבה אייקונים וצבעים שיש בגרסה המלאה של "גאומטרי דאש".
גאומטרי דאש מלטדוון - ב-16 בדצמבר 2015 רובטופ הכריז על משחק ספין-אוף בשם "גאומטרי דאש מלטדוון", שיצא ב-19לבדצמבר 2015 עבור iOS ואנדרואיד. נכון לעדכון 1.0 של המשחק, הוא כולל שלוש שלבים שכוללים את השירים של F-777. המשחק הציג אייקונים חדשים ואלמנטים חדשים בשלבים שנוספו בגרסה 2.0 של "גאומטרי דאש" המקורי.
גאומטרי דאש וורלד - ב-21 בדצמבר 2016 רובטופ הכריז על משחק ספין-אוף שני בשם "גאומטרי דאש וורלד", ואמר שהוא ייצא באותו היום. כרגע הוא כולל שני עולמות עם חמש שלבים בכל עולם, כולל אלמנטים חדשים בשלבים מעדכון 2.1.
גאומטרי דאש סאבזירו - ב-12 בדצמבר 2017, רובטופ הכריז על משחק ספין-אוף שלישי בשם "גאומטרי דאש סאבזירו", ששוחרר ב-21 בדצמבר 2017. המשחק מורכב משלושה שלבים. כרגע זה המשחק "גאומטרי דאש" האחרון ששוחרר והראשון שמראה כמה אלמנטים של שלבים מעדכון 2.2 שלא פורסמו ל"גאומטרי דאש" המקורי, כמו אייקונים חדשים ושליטה במצלמת המשחק.
אבן נייר ומספריים

ערך זה עוסק במשחק לשני שחקנים. אם התכוונתם למשמעות אחרת, ראו .
| 0 | 1 | 2 |
| --- | --- | --- |

כל אחד מהמצבים הבסיסיים משמאל לימין מנצח את המצב שאחריו: מספריים, נייר ואבן.
תיאור גרפי של המשחק
התשלומים לשחקן 1 (תשלום שמאלי) ולשחקן 2 (תשלום ימני) במשחק אבן נייר ומספריים, ניתוח על פי תורת המשחקים
משחק "אבן נייר ומספריים". השחקן הימני בחר ב"מספריים" והשמאלי בחר ב"אבן".
אבן נייר ומספריים (נקרא גם: "אבן-לוש", "אבן-שוֹק", "שַה"; בעגה ירושלמית נקרא לעיתים "אבן ג'וּק"; יש הסוברים כי היה מקובל לומר בקרב ילדי נתניה החל מתחילת שנות ה-80, "אֶבֶנְיָרוּ מספרים" או "אבן יָארוּ") הוא משחק ילדים לשני שחקנים. במונחי תורת המשחקים זהו משחק סכום אפס סימולטני. נהוג להשתמש במשחק כדי לקבל החלטות ולפתור סכסוכים. על אף שלכתחילה ניתן לחשוב שהמשחק הוא סוג של משחק מזל, כיוון שאתה תלוי בהחלטות היריב, הרי שניתן לאורך זמן ללמוד את טקטיקות היריב.
כללי המשחק

כל אחד מן השחקנים מסתיר יד אחת מאחורי גבו ובוחר לו אחת מתנוחות האצבעות המסמלות את החפץ: אגרוף כאבן, יד פרושה כנייר ושתי אצבעות כמספריים. אז קוראים יחדיו השניים: "אבן נייר ומספריים, המנצח בין השניים, אחת שתיים שלוש" (יש שמכריזים רק "אבן שוק", בירושלים נהוג להכריז "אבן ג'וק"), ומראים בו זמנית את הידיים. המנצח הוא זה שהחפץ שלו גובר על החפץ של רעהו, כאשר כללי הניצחון הם: נייר גובר על אבן (הוא עוטף אותה), אבן גוברת על מספריים (היא שוברת אותם) ומספריים גוברים על נייר (הם גוזרים אותו). אם שני השחקנים מראים אותו חפץ חוזרים על הפעולה, אלא שלא חוזרים על טקסט הפתיחה המלא, אלא מדלגים ל"אחת, שתיים שלוש" (ובהמשך, רק המילה שלוש)
אם משחקים עד 3 או מספר אחר אם יהיה תיקו במספר אחד לפני האחרון (במקרה שלנו המספר האחרון הוא 3) אז זה אומר שאם יהיה תיקו 2-2 מאריכים את המשחק עד 4 ואם 3-3 אחרי הארכה עושים עוד הארכה עד 5 וכו'
שימושי המשחק

לרוב משתמשים במשחק זה כדי להגריל בין שתי אפשרויות, כמו למשל מי הקבוצה שתפתח במשחק וברשותה הכדור.
בהטלת מטבע ("עץ או פלי") משיגים תוצאה דומה. ההבדל בין שני המשחקים הוא שב"אבן נייר ומספריים" יכול להיווצר מצב של תיקו, במקרה ששני המשתתפים הציגו את אותו החפץ.
בשל תכונה זו של המשחק, והעובדה שהוא מבוסס על בחירה ולא על מזל בלבד, הרי שאם משחקים מספר רב של משחקים ברצף ולא רק עד להכרעה, המשחק חדל מלהיות מבוסס על מזל עיוור, וחשיבות גדולה יותר ניתנת ליכולת לזהות את דפוס הפעולה ודרך קבלת ההחלטות של היריב. בתורת המשחקים מוסבר כי הדרך היחידה להבטיח שסיכויי ההצלחה לא ירדו מ-50% (וזאת, כנגד כל אסטרטגיה של היריב), היא לבחור את ההחלטה באופן אקראי ובלתי תלוי בכל סיבוב של המשחק, כשלכל אפשרות ניתן סיכוי שווה.
טורנירים של אבן נייר ומספריים נערכים לעיתים.
מקור המשחק

בספר סיני משנת 1600 נאמר ששורשי המשחק הם בתקופתה של שושלת האן. מסין עבר המשחק ליפן וזכה לפופולריות במאות ה-17 וה-18, שם הפך לפופולרי בבתי בושת. המשחק התקיים בעת העתיקה גם במצרים, ביוון וברומא. יש השערות שהוא הגיע מפורטוגל כבר במאה הראשונה לספירה על ידי הרומאים שכבשו את האזור. בסוף המאה ה-19 המשחק הפך לנפוץ באירופה.
גרסאות של המשחק

המשחק מוכר במדינות רבות בעולם. ביפן הוא נקרא Jan-Ken-Pon, באיטליה Mora, באינדונזיה הגרסה היא של "פיל-אדם-נמלה".
לעיתים, לפני שמבצעים את הפעולה (אבן, נייר או מספריים)
שרים את השיר הבא:
"אבן נייר ומספריים,
     המנצח בין השניים
        אחת שתיים שלוש!"
ילדים בעולם ממציאים גרסאות של המשחק שדומות למדי למקור, מלבד החלפת הדמויות במשהו אחר, או בחוקים יותר מסובכים.
קיימת גרסה מורחבת של המשחק שנקראת "אבן נייר מספריים לטאה ספוק" שבה החוקיות מסובכת יותר, וגם מתווספות עוד שתי אפשרויות לבחירה: לטאה (היד מוצבת באופן דומה לבובת גרב) וספוק – דמות מסדרת הטלוויזיה "מסע בין כוכבים" (מסומן על ידי ההצדעה הוולקנית "חיו חיים ארוכים ושגשגו", המזוהה עם דמותו של ספוק בסדרה). גרסה זו של המשחק הומצאה על ידי סאם קאס (Sam Kass) ואשתו, קרן ברילה (Karen Bryla). הגרסה הוזכרה בעיתון "הטיימס" עוד ב-2005, אך עלתה למודעות בעיקר ב-2008 כאשר הוזכרה בפרק של סדרת הטלוויזיה "המפץ הגדול" על ידי הדמות שלדון קופר. החוקים במשחק המורחב הם: מספריים גוזרים נייר; נייר עוטף אבן; אבן מועכת לטאה; לטאה מכישה את ספוק; ספוק שובר מספריים; מספריים עורפים ראש הלטאה; לטאה אוכלת נייר; נייר (כלומר מאמר, באנגלית Paper) מפריך את ספוק; ספוק מאדה אבן; אבן שוברת מספריים. הסיכוי לתיקו באופן מקרי בגרסה זו יורד לעשרים אחוז במקום שליש בגרסה המקורית.
ישנן וריאציות עם 7, 9, 11, 15, 25 ואפילו 101 אפשרויות לבחירה.
במשחקי המחשב

בחלק ממשחקי האסטרטגיה פיתחו מספר שיטות המתבססות על המשחק. הפשוטה מביניהן מחלקת את היחידות לשלושה סוגים, כך שכל סוג מביס סוג אחד ומובס על ידי אחר. במערכות משחק מתוחכמות יותר ניתן למצוא יותר משלושה סוגים של יחידות אשר ביניהן אינטראקציה מסוג דומה.
בתרבות

במערכת ההפעלה "חלונות xp" היה שומר מסך "אבן נייר ומספריים", שבעצם היה משחק פעיל של שחקן מול מחשב. השחקן מקיש על מקשי האותיות כדי לבחור חפץ:
אבן – R
נייר – P
מספריים – S
המשחק ככלי לקבלת החלטות

בשנת 2005 החליטה חברת האלקטרוניקה היפנית "מספרו דנקו" למכור את אוסף האמנות שלה, שערכו עשרים מיליון דולרים. החברה קיבלה הצעות למכירה פומבית משתי החברות הבולטות בתחום, כריסטי'ס וסותבי'ס, אך לא מצאה איזו מהן עדיפה, ולכן הורתה לשתי החברות המתחרות לקבוע את הזוכה באמצעות משחק אבן נייר ומספריים. הנציג של כריסטי'ס נועץ בבנותיו התאומות בנות ה-11 ובחר במספריים, וזכה כיוון שהחברה היריבה בחרה בנייר.
בשנת 2006 הורה שופט בפלורידה, לצדדים שהתדיינו בפניו ולא הגיעו להסכמה בעניין פרט שולי, לקבל החלטה בעניין זה באמצעות משחק אבן נייר ומספריים.
ראו גם

משלוש יוצא אחד
זוג או פרט
הטלת מטבע
אן דן דינו
קוביות לא טרנזיטיביות
אבן, נייר ומספריים (סדרת טלוויזיה)
לקריאה נוספת

סיימון סינג, הסודות המתמטיים של הסימפסונים, תרגם חיים שמואלי, הוצאת ספרי עליית הגג, 2018, עמ' 119–125.
הערות שוליים

↑  אמנון דנקנר, דוד טרטקובר, איפה היינו ומה עשינו, אוצר שנות החמישים והשישים, כתר הוצאה לאור, עמ' 9
↑  מערכת וואלה!‏, אבן, נייר ומספריים. משחק מזל?, באתר וואלה, 19 ביולי 2003
↑  אבן נייר ומספריים – ועכשיו אליפות העולם, באתר וואלה, 26 באוקטובר 2003
↑  https://wrpsa.com/
↑  אסור לפספס, אבן נייר או מספריים התחיל כמשהו אחר לגמרי (ולא לילדים), באתר Sheee, ‏8 בפברואר 2024
1 2  Sepp Linhart, Some Thoughts on the Ken Game in Japan : From the Viewpoint of Comparative Civilization Studies, Senri ethnological studies, 1995
↑   The Real Story (and Some of the Math) Behind the Famous “Rock, Paper, Scissors, Lizard, Spock” Game בתאריך 21 בנובמבר 2013, בארכיון האינטרנט
↑  יואב בלום, אבן נייר ומספריים
↑  Carol Vogel, Rock, Paper, Payoff: Child's Play Wins Auction House an Art Sale, New York Times, April 29, 2005
↑  Exasperated judge resorts to child's game, Seattle Times, June 10, 2006
| --- | --- |
בקרת זהויות :  NLI: 987007530629205171  LCCN: sh2007005076 
דיאגרמה המציגה (מלמעלה ובכיוון השעון): מספריים, נייר, אבן, לטאה, ספוק
דגדגן

| --- | --- |

איור של פות
 
 תמונה תלת־ממדית של דגדגן. אפשר להקיש על התמונה ולסובב עם מקש שמאלי בעכבר לכל הכיוונים, כדי לראות את המבנה המדויק
 שיוך:  פות 
 מיקום אנטומי:  נרתיק 
 אספקה עורקית:  dorsal artery of clitoris 
 ניקוז ורידי:  superficial dorsal veins of clitoris 
 עצבוב:  dorsal nerve of the clitoris
 תיאור ב:  האנטומיה של גריי (מהדורה 20) (1266) 
 מזהים
 לטינית (TA98):  clitoris 
 טרמינולוגיה אנטומיקה:  A09.2.02.001 
 TA2 (2019):  3565 
 FMA:  9909 
 קוד MeSH:  A05.360.319.887.436 
 מזהה MeSH:  D002987 
 מערכת השפה הרפואית המאוחדת:  C0008984 
 
דגדגן נשי

1. כיפת הדגדגן
2. הדגדגן
class=notpageimage|הצגה
הדגדגן (בלועזית: קליטוריס, Clitoris) הוא רקמה זקיפה בעלת כ-8,000 קצות עצבים שנמצאת בפות - איבר המין הנקבי אצל יונקים. הדגדגן הוא האיבר האורגזמטי העיקרי בגוף האישה - בעת עוררות מינית הדגדגן מתנפח, נעשה רגיש למגע, ומעביר ריגוש והנאה מינית העשויים להוביל לאורגזמה.
סקירה

הדגדגן הוא איבר מין הקיים רק אצל יונקים ממין נקבה. אצל נקבות אנושיות הדגדגן גלוי לעין בחלק הממוקם בסמוך לאזור השפתיים הקטנות, מעל פתח השופכה ופתח הנרתיק. הדגדגן בנוי רקמה ספוגית זקיפה וגלילית. זהו איבר שבעיקרו הוא פנימי והוא משתרע בנבכי אגן הנקבה. הוא איבר הומולוגי לפין (כלומר מתפתח מאותה גבשושית עוברית), אך לעומת הפין, הדגדגן חסר צינור שופכה ופי שופכה. הוא נועד אך ורק להנאה מינית ואין לו תכלית נוספת. במהלך גירוי מיני ובמהלך אורגזמה, הדגדגן והנרתיק מתמלאים בדם, נעשים תפוחים ונפוחים, וצבעם משתנה. גירוי קבוע ומתמשך על הדגדגן, ישיר או עקיף, עשוי לגרום לאורגזמה.
אטימולוגיה

שמו של הדגדגן בעברית נובע מן השורש ד.ג.ד.ג מלשון דגדוג. לעיתים האיבר נקרא גם "חביונית" על שום היותו חבוי. באנגלית כמו ביתר השפות ההודו-אירופיות קרוי הדגדגן Clitoris. יש המשערים כי המילה היא גלגול של המילה היוונית קלֵייטוֹריד, "גבעה קטנה".
צורה

הדגדגן הוא בעל מבנה מורכב הכולל רכיבים חיצוניים ורכיבים פנימיים. בדומה לפין הזכרי הוא כולל רקמה ספוגית זקפתית. החלק החיצוני של הדגדגן הוא עטרת הדגדגן ועורלת הדגדגן. על גבי עטרת הדגדגן, מסוככת עורלת הדגדגן המכסה עליו מבחוץ ומגנה עליו. את גודלה וצורתה של עטרת הדגדגן ניתן לדמות לפול אפונה, אם כי היא עשויה להיות גדולה או קטנה יותר באופן משמעותי. עטרת הדגדגן היא אזור רגיש ביותר, המכיל כ-8,000 קצות עצבים (כפול ממספר קצות העצבים בעטרת הפין הגברי), ולכן היא גריין לעוררות מינית.
החלק הפנימי והנסתר

במבט ישיר כלפי הנרתיק, נמצא חיבור עצבי בין קצות השפתיים החיצוניות (Labia majora) לבסיס עורלת הדגדגן. בנוסף לחיבור העצבי הזה, גוף הדגדגן עצמו משתרע מספר סנטימטרים פנימה אל תוך האגן, החל מעטרת הדגדגן אחורנית ומעלה.
פנימה בתוך האגן, חלקו העליון של הדגדגן כפוף כלפי מטה ומסתעף למעין שתי שוקיים נפרדות זו מזו, כצורת אות "V" הפוכה. אזור זה מכונה בלעז Clitoral crura ובעברית - "רגלי הדגדגן". כל אחת משתי השוקיים האלו בנויה מאותה רקמה ספוגית וזקיפה, הזהה לרקמה הספוגית הזקיפה בפין הזכר (Corpus cavernosum). לדעת חלק מהחוקרים, כל אחת משתי שוקי הדגדגן שוכנת מאחורי השפתיים הקטנות (Labia minora), ומסתיימת מאחורי עצם החיק. לדעת אחרים, קצות שתי הרגליים הללו מסתיימים ב"מזלגון" השפתיים הקטנות.
חלקו הפנימי של הדגדגן מחובר למערכת כלי דם, ולעצבים המסונפים אל ספוגית השתן, פקעות הדגדגן, חיץ הנקביים, רצועות מתיחה, שרירי האגן וקרום רצפת האגן.
החלק החיצוני

קיימת שונות ניכרת במידת הזדקרותו של הדגדגן החוצה מן הגוף. מאמר שפורסם בכתב העת Journal of Obstetrics and Gynecology ביולי 1992 קובע כי רוחבה הממוצע של עטרת הדגדגן נמצא בטווח של 2.5 עד 4.5 מ"מ. אין מתאם בין גודל דגדגן הנקבה לבין יסודות של גיל, גובה, משקל, תקופת בלות או פוריות. יחד עם זאת, אצל נקבות לאחר לידה, מידת ההזדקרות של הדגדגן החוצה נוטה להיות מעט גדולה יותר לעומת נקבות שטרם ילדו.
החוקרים מאסטרס וג'ונסון היו הראשונים לקבוע כי חלקו הפנימי של הדגדגן מקיף את הנרתיק לאורכו, וכי למעשה, כל אורגזמה היא במקור "דגדגנית" כלומר מתקיימת בדגדגן או נובעת מן הדגדגן. יש החולקים על קביעה זו ומבדילים בין אורגזמה וגינאלית לבין אורגזמה דגדגנית.
התפתחות הדגדגן אצל העובר

באותו שלב עוברי שבו חלה התפתחותם של דרכי השתן ושל איברי המין, מתפתחת באופן בלתי מובחן גבשושית איברי המין - המתפתחת לדגדגן או לפין, יחד עם כל יתר האיברים הפנימיים. רקמת הדגדגן היא הומולוגית לפין הזכרי, והיא גם בעלת רקמה זקפתית זהה לזו של הפין. בשלב העוברי, הדגדגן יכול היה להתפתח לפין זכרי, אילו רק רקמה זו הייתה נחשפת להורמונים זכריים. שינויים במראה העובר הזכרי לעומת העובר הנקבי מתחילים להופיע בערך שמונה שבועות לאחר ההתעברות.
עד שלב הלידה, מערכת הרבייה הנקבית תסתיים להתפתח. מינו של העובר ניתן לאבחון חזותי בבדיקת אולטראסאונד לאחר בין 16 ל-18 שבועות של היריון. עיכוב בהתפתחות מערכת איברי הרבייה בעוברים נקביים עשוי להיגרם על ידי חשיפה לטסטוסטרון ברמות גבוהות מהממוצע.
השחתת איבר המין הנשי

בחלקים מסוימים של העולם יש המבצעים בילדות ובנערות קטיעה של הדגדגן או של חלקו במטרה למנוע מהן הנאה מינית במטרה למנוע מהן קיום יחסי מין שלא עם בעליהן.
הערות שוליים

↑   גברים חושבים על סקס כל הזמן? האמת היא הרבה יותר שמרנית, באתר הארץ, 3 בספטמבר 2024
↑  א. אבן שושן, המילון החדש, 1967.
↑  פות, באתר "MedicaLook" (באנגלית).
↑  רבקה צ'וקר, האמת הקליטורית, סקירה על הספר באתר "Seven Stories Press" (באנגלית).
↑  ^ a b Francoeur, Robert T. (2000). The Complete Dictionary of Sexology. The Continuum Publishing Company. pp. 180. ISBN 0-82640-672-6.
↑  Federation of Feminist Women’s Health Centers (1991). A New View of a Woman’s Body. Feminist Heath Press. pp. 46. ISBN 0-9629945-0-2.
↑  a b O'Connell, et al. (October 2005). "Anatomy of the Clitoris". Journal of Urology 174: 1189–95. doi:10.1097/01.ju.0000173639.38898.cd.
↑  a b Francoeur, Robert T. (2000). The Complete Dictionary of Sexology. The Continuum Publishing Company. pp. 180. ISBN 0-82640-672-6.
↑  Reinisch, Beasley, June and Ruth (1990). The Kinsey Institute New Report on Sex. St. Martin’s Press. ISBN 0312063865.
↑  Heffner, Linda (2001). Human Reproduction at a Glance. Blackwell Sciences, Ltd. ISBN 0632054611.
| --- | --- |
בקרת זהויות :  NLI: 987007283928305171  PLWABN: 9813180613205606  GND: 4225476-0  NKC: ph121640  TA98: A09.2.02.001 
איור של הרכיבים החיצוניים והפנימיים של הדגדגן
איור של החלק הפנימי של הדגדגן
הוצאת כרמל

| --- | --- |

 נתונים כלליים
 סוג:  הוצאת ספרים
 מייסדים:  ישראל כרמל
 תקופת הפעילות:  1987–הווה (כ־38 שנים)
 משרד ראשי:  גבעת שאול, ירושלים
 בעלות:  ידיעות ספרים
 ענפי תעשייה:  דפוס, הוצאות לאור
 מוצרים עיקריים:  ספר, כתב עת, כתב עת 
  
 אתר הוצאת כרמל ירושלים
 
הוצאת כרמל היא הוצאת ספרים ישראלית השוכנת במרכז ספיר, שבאזור התעשייה גבעת שאול ירושלים. עד שנת 2022 הייתה ההוצאה בבעלות מלאה של ישראל כרמל. החל משנה זאת כרמל היא הוצאה-בת של הוצאת ידיעות ספרים.
היסטוריה

"כרמל" החלה את דרכה בירושלים בשנת 1987 כהוצאת נישה שהתמחתה בספרי שירה ובכתב עת לענייני שירה "כרמל". במרוצת הזמן התרחבה, וכיום היא מרבה לפרסם גם סיפורת עברית ומתורגמת וספרי עיון.
מייסד ההוצאה והמו"ל הוא ישראל כרמל, שבצעירותו שימש מורה להיסטוריה ומאוחר יותר היה אחד העורכים של האנציקלופדיה העברית.
הוצאת כרמל חברה בהתאחדות המו"לים בישראל.
באוגוסט 2022 קנתה ידיעות ספרים בע"מ את הוצאת כרמל.
סדרות בולטות בהוצאה > ספרות עברית

במסגרת סדרת "מקומי", בעריכת המשוררת והמתרגמת טל ניצן, מוציאה ההוצאה לאור כותרים עבריים של יוצרים כגון אברי הרלינג, דרור דניאל, אלכס אפשטיין ועוד. קובץ נוסף של ספרות עברית הוא סדרת "כבר" בעריכת ליאת קפלן, שבה יצירות של יקיר בן משה, נורית זרחי, נתן וסרמן ועוד. בשנים האחרונות פורסמו בהוצאת כרמל גם מרבית ספריה של רבקה מרים. בהוצאה פורסמו גם שלושה ספרים של המשורר ישראל אלירז, ארבעה מספרי השירה של המשורר רמי סערי, שלושה ספרים של אורית גרוס, שניים מספריו של המשורר הירושלמי יגאל בן-אריה, והספר התערבות פולשנית מאת אבינעם שירן. כמו כן יצא לאור בשנת 2022 "גיליונות הירושלמי של רבי שאול ליברמן" מאת משה עסיס.
סדרות בולטות בהוצאה > ספרות מתורגמת

הוצאת כרמל מפרסמת מגוון גדול של יצירות מתורגמות, ביניהן תרגומיו של המשורר רמי סערי ליצירות שירה ופרוזה מהארצות: פינלנד, אסטוניה, יוון, ספרד, מקסיקו, צ'ילה, קובה, קטלוניה, פורטוגל, הונגריה, אלבניה וטורקיה, תרגומים מספרדית של יצירות לטינו-אמריקניות במסגרת סדרת "אלדורדו" בעריכת אוריאל קון, כגון קלאס לחוליו קורטאסר, תרגומים מפורטוגלית, מצרפתית, מגרמנית, תרגומים מסרבו-קרואטית של יצירות מארצות יוגוסלביה לשעבר על ידי דינה קטן בן ציון ותרגומים רבים מהשפה הרוסית של סופרים כדוגמת אנטון צ'כוב, פיודור דוסטויבסקי, לב טולסטוי, תרגומי היצירות "אדה או החמדה (אנ')" לוולדימיר נבוקוב ו"מסה על הסובלנות" מאת וולטר יצאו לאור בהוצאת כרמל בשנת 2022.
סדרה נוספת בהוצאה מאגדת את ספרי הקלאסיקה מיוון ומרומי, ובהם "תולדות מלחמת היהודים ברומאים" מאת יוסף בן מתתיהו, כל כתבי טקיטוס: "דברי הימים" ו"ספרי השנים" (בשיתוף מוסד ביאליק), "רפואות האהבה" לאובידיוס, "אינאיס" מאת ורגיליוס, "מלחמת גאליה" ו"מלחמת האזרחים" מאת יוליוס קיסר, ו"האלקסיאדה" מאת אנה קומננה, שיצא לאור בשנת 2022.
נכון לשנת 2023, לכרמל 21 כותרים של 15 סופרים וסופרות זוכי פרס נובל לספרות.
הערות שוליים

1 2  ynet, "ידיעות ספרים" רכשה את הוצאת "כרמל", באתר ynet, 8 ביוני 2022
↑   עודד וולקשטיין, ישראל כרמל, קווים לדמותו, באתר הארץ, 4 בדצמבר 2018
↑  גליונות הירושלמי של רבי שאול ליברמן - שלושה כרכים - הוצאת כרמל, באתר הוצאת כרמל, ‏1 בינואר 2022
↑  זוכי פרס נובל לספרות בכרמל, באתר הוצאת כרמל
| --- | --- |
בקרת זהויות :  PLWABN: 9810594111705606  VIAF: 306408692   WorldCat (עם VIAF): 306408692